Thomas Jones (bu farw 1604)

Roedd Syr Thomas Jones (1554 -1604) yn fonheddwr o Gymru a wasanaethodd Aelod Seneddol ac Uchel Siryf.JONES, Sir Thomas (1554-1604), of Abermarlais, Carm.The History of Parliament: the House of Commons adalwyd 16 Mehefin 2016

 Teulu ac addysg 
Ganwyd Jones rhwng misoedd Chwefror ac Ebrill 1554 (mae'r union ddyddiad yn anhysbys) yn fab hynaf i Syr Henry Jones, Abermarlais ac Elizabeth merch Mathew Herbert, Cogan Pill, Penarth ei wraig.

Derbyniodd ei addysg yn Ysgol yr Amwythig cyn mynd ymlaen i'w hyfforddi'n fargyfreithiwr yn Gray's Inn. Priododd Jane ferch ac etifedd Rowland Puleston, Caernarfon bu iddynt pum mab a dwy ferch. Etifeddodd ystadau ei dad ym 1586

 Gwasanaeth cyhoeddus 
Bu Jones yn Ynad Heddwch ar feinciau Ceredigion a Sir Gaerfyrddin o 1583 Bu'n Custos Rotulorum Sir Gaerfyrddin 1586-1594 a 1595-1604 Bu'n Uchel Siryf Sir Gaerfyrddin ym 1589 Uchel Siryf Sir Aberteifi ym 1602 ac Uchel Siryf Sir Gaerfyrddin eto ym 1603. Bu'n Aelod Seneddol Sir Gaerfyrddin yn seneddau 1586 a 1597. Dyrchafwyd Jones yn farchog ym 1584W R Williams ''The Parliamentary History of the Principality of Wales'' adalwyd 16 Mehefin 2016

 Marwolaeth 
Bu farw Jones rhywbryd rhwng ysgrifennu ei ewyllys ar 7 Mawrth 1604 a'i brofi ar 18 Mai 1604. Claddwyd ei weddillion yn Llansadwrn.

 Cyfeiriadau 

Categori:Genedigaethau 1554
Categori:Gwleidyddion yr 16eg ganrif o Gymru
Categori:Gwleidyddion yr 17eg ganrif o Gymru
Categori:Marwolaethau 1604
Categori:Aelodau Cymreig Senedd Lloegr 1541-1707
Categori:Cyfreithwyr o Gymru